
A kommunikáció elemei, folyamata

Kommunikáció: az emberek közötti aktív kölcsönkapcsolat, melynek túlnyomórésze üzenetek szabályozott (és nem szabályozott) cseréje. Vmilyen üzenet, és megértésének átvitele egy feladótól a fogadóhoz. 3 lényeges eleme, a fogadás, a megértés és a visszajelzés. Kétoldalú és kétirányú folyamat, amelyben a feladó és a fogadó szerepének váltakozása a siker legfontosabb kelléke. Folyamata:

1) Fogalomalkotás, ill. érzelem kialakulás: a küldőben megszületik egy gondolat, kialakul egy érzés, amit közölni akar vkivel.

2) Kódolás: a gondolat, az érzés elküldhető formába öntése. A forma lehet beszéd, lehet egy levél, de lehet egy gesztus, egy jelzés, vagyis verbális és nem verbális forma. Nem azonos nyelven beszélők között kiegészítő kódolásra is szükség lehet. A kódoló a tolmács.

3) A csatorna: az üzenetet vmilyen csatornán küldjük el a címzetthez. Ilyen csatorna a közös légtér, telefon, rádió, televízió. Az írásbeli üzenet továbbítására a papír (levél, telefax, teletex, E-mail) alkalmas.

4) A megérkezett üzenet: a címzett fogadja. Feltétele, hogy hallja, lássa, olvassa, érezze a neki címzett üzenetet.

5) Dekódolás: a fogadó dekódolja, vagyis a saját maga számára értelmezhető formában jeleníti meg tudatában a hozzá megérkezett üzenetet.

6) A megértés: az üzenetküldés végcélja. Ha a fogadó megértette az üzenetet, akkor vmilyen módon reagál arra. Ha cselekvésre szólították fel, akkor tesz vmit, ha válaszra, akkor visszajelez.

7) A visszajelzés: ez teszi kétirányúvá a komm.t, s egyben az e komm. hatékonyságának a kritériuma.

A hatékony kommunikáció dinamikus, kétirányú folyamat. Az üzenetet küldő és fogadó között végbemenő folyamatban egyszerre van jelen az üzenetek küldése és fogadása, a megértés visszajelzése, a partner figyelemmel kísérése, s e szerepek állandó cseréje.

A kommunikáció hatékonyságát növelő tényezők
A hiteles jelzőt akkor használjuk, ha hozzáértő, megbízható embertől hallunk valamit, így annak nagyobb hitelt adunk mintha ugyanezt egy számunkra ismeretlen, rossz megjelenésű vagy általunk megbízhatatlannak tartott embertől halljuk. A szakértőnek tartott és megbízhatónak tűnő személyek befolyásolni tudják véleményünket. A hitelességhez hozzátartozik a szituáció is, vagyis az a tény, hogy az üzenetet küldő, az engem vmiről meggyőzni akaró ember milyen körülmények között, miről akar engem meggyőzni. Hitelesség növelése: egyik módszer, ha látszólagos személyes érdekei ellen érvel, így hajlamosak leszünk arra, hogy higgyünk neki. A másik, ha meg tudjuk győzni a hallgatót, hogy nem akarjuk befolyásolni, csak elmondjuk a véleményünket. Vonzerő: ha a közlő szimpatikus, az általa képviselt ügy is szimpatikusabbá válik, vagyis hagyjuk magunkat befolyásolni, de csak lényegtelen dolgokban. A komm. természete:

· értelemre vagy érzelmekre ható: ha személyközi komm.ról van szó, akkor a fogadó értelmi vagy érzelmi beállítódásához célszerű igazodni. Annak megfelelően lehet, vagy kell az érzelmekre apellálnunk, hogy milyen jellegű és mértékű cselekvésre akarjuk késztetni a hallgatóságot.

· hivatkozások tapasztalatokra vagy adatokra: az ezekkel alátámasztott megállapítások a leginkább meggyőzőek. Az élményszerű tapasztalat nagyobb mértékben befolyásolja a komm. hatékonyságát, mint az indokolt lenne.

· érvek és ellenérvek: ha a saját álláspontunkat tükröző érveket mondjuk el, s ezt értelmi, érzelmi ráhatással, számokkal, élményszerű tapasztalatokkal is alátámasztjuk, hatékony lehet a komm.nk. Ha másik fél álláspontját is elmondjuk, kétféle hatást válthat ki. Az általunk felhozott érvelés hatásfoka is növekedhet, vagy a hallgatóság úgy dönt, hogy a mi álláspontunk vitatható. Az eredmény a hallgatóság intelligenciájától függ.

· az előzőek sorrendje: az először történő érvelés mellett szól az, hogy befogadása gátlást gyakorol a második érfelés befogadására. A második érvelés mellett pedig az szól, hogy a hallgatók jobban fognak emlékezni az utolsó érvelésre.

· az álláspontok közötti eltérés nagysága és a meggyőzés hatékonysága közötti eltérés: minél nagyobb a távolság, annál nagyobb mértékben képes megváltozni a hallgatóság véleménye, ha a kommunikáló hitelessége igen nagymértékű. Ha a kommunikáló hitelessége átlagos a hallgatóság igyekszik megváltoztatni a kommunikáló véleményét, vagy még lejjebb szállítják a kommunikátor értékét és elutasítják a véleményét.

A befolyásolhatóság egy legfontosabb személyiségjellemzője az önértékelés. Azt a személyt, akinek magas az önértékelése, nagyra tartja a saját véleményét, nehéz befolyásolni. Ezért jobb, ha azonnal, figyelmeztetés nélkül kezdjük el a meggyőzést. Tömegkomm.: kiemelkedő szerepe van az üzenetek küldésében. Rendkívüli hatásossága és hatékonysága miatt igen nagy az etikai felelőssége a médiák felhasználóinak. Nagy tömegek egyidejű befolyásolása, direkt (hirdetések, reklámok stb.) és indirekt (viselet, dicséret, ami utal a gyártóra) eszközökkel történhet. A hirdetők részéről biztosítandó hitelesség és az etikus magatartás mellett, a másik oldalnak megfelelő kritikai érettséggel, józansággal kell reagálnia az egyre gyakoribb propagandával szemben és nem kell mindent „készpénz”-nek venni.

A kommunikáció korlátai

Olyan mindennapi jelenségek, amelyek akadályozzák a megértést, időnként anélkül, hogy észrevennénk. Zaj: nem a feladó által küldött jelek. Lehet fizikai zaj (környezet, közlekedés, légkalapács), vagy a fogadó maga a zajforrás (elkalandozik a figyelme, mivel nem köti le az üzenet). Az üzenet is korláttá válhat, ha túl bonyolult, túl egyszerű vagy homályos a fogadó számára. A pszichikai zajok (személyes bizalom hiánya) zavaró, korlátozó tényezők. Emiatt a fogadó eltorzítja a kapott üzenetet, más értelmet ad neki. Az információ átvételének lényeges eleme az értékelés. Nagy szerepe lehet itt is az érzelmi töltésnek, ami lehet elhamarkodott, korai és elvető értelmű. A fogadást gyakran szelektív figyelem jellemzi. Lényege az, hogy igyekszünk az üzenetből kiválasztani mindazt, ami számunkra kedvező információt tartalmaz. A zajok következtében kialakuló kétértelmű helyzetek kínzó, szorongó lelkiállapotot okozhatnak. Az információs források szelektálása: az információból tartalma szerint az emberek nemcsak azokat választják ki szívesebben, amelyekkel véleményük egyezik, vagy azt alátámasztja, hanem azokat, amelyek helyzetüknek, műveltségüknek, koruknak, érzelmi beállítottságuknak is megfelelnek. Azon információs közegeket, melyek hitelüket vesztik nem lehet hatékonyan felhasználni a fogadó számára fontos infókhoz.

A verbális kommunikáció, nyelv és beszéd kapcsolata
A komm. leggyakoribb formája a beszéd, ami sok évezredes bonyolult fejlődés eredménye. A komm. leggyakrabban kétirányú, többségében dinamikus folyamat, melyben optimális esetben mindkét oldal aktívan részt vesz. Személyközi komm.: a feladó és a címzett közös társas-társadalmi ismeretein alapul. Ugyanakkor a kívülállók számára nem jelent azonos infót, mert hiányzik számukra bizonyos előzetes ismeret, a „közös szociális tudás”. Ugyanazok a szavak és jelzések az emberek különböző csoportjainál nem azonos reakciókat és értelmezést váltanak ki. Az ember a társadalmi komm.ban nemcsak külső beszédet folytat, hanem önmagával belső beszédet is. A különböző nyelvi kultúrák, beszéd-közösségek az őket körülvevő objektív világ, a hagyományok hatására eltérő módon fejezik ki magukat. Egy adott nyelven belül a kulturális szint, a gondolkodásmód különbözősége jelentős nyelvi, értelmezési különbözőségekhez vezethet. Ezen különbözőségek különféle bonyodalmakhoz, meg nem értéshez vezethetnek. A társas érintkezés bevezető mozzanata a megszólítás, melynek társadalmi csoportonként szigorúan kialakult rendje van. Ha valaki ezt nem ismeri, már az elején elronthatja a kapcsolatfelvételt. Csoportnyelv: egy adott közösség, társas környezet nyelve (szleng, zsargon). Ennek használatát több tényező is indokolja: 

· közös ismeretek,

· a komm. gyorsabbá, gazdaságossá tétele,

· a belül-lévők és a kívülállók megkülönböztetése,

· a kívülállóknak a megértés korlátozása.

Ha olyan zsargont használunk, amely nem annak a körnek a zsargonja, ahol azt használjuk értetlenséget eredményezhet. Ezért fontos annak eldöntése, hogy egy adott helyzetben, melyik jelentéstartalom a legodaillőbb a társadalmi illemszabályok, vagy a helyzet tükrében.

Egy üzenet jelentéstartalma 2 csoportra osztható:

· nem okoz konfliktust (Micsoda meglepetés!),

· konfliktust okoz (Kérem, jöjjön máskor!).

Az emberek pontosan ismerik a különböző helyzetek követelményeit, a kapcsolat jellegét, saját maguk és a partnerük státusát és azt, hogy mennyire elfogadható egy üzenet az adott körülmények között. Ha rosszul értékeljük ezeket a követelményeket, az a partnerben fezsültséget okoz. A beszélgetés során olyan dolgokat kell mondanunk, amelyek igazak, megfelelő sorrendben kell ezeket mondani, udvariasnak, figyelmesnek kell lennünk. Vannak azonban olyan helyzetek, amikor az úgynevezett metanyelvet (szokások társalgási frázisok: kell használni. Így kíméletesebbek lehetünk egymáshoz, hangsúlyozni tudjuk erényeinket, el tudjuk titkolni gyengeségeinket. A metanyelv fontos szerepet játszik a másik rejtett szándékainak kiismerésében. Ha metanyelvet használunk, amit mondunk az nem mindig egyezik meg azzal, amit gondolunk. Az üzleti életben a metanyelv alkalmazása és pontos ismerete nélkülözhetetlen.

A kérdések szerepe a kommunikáció folyamatában. A kérdésfeltevés technikája

Üzleti sikerünk jelentősen függ attól, hogy hatékony kérdéseket tudjunk feltenni, mert csak így tudunk rájuk megfelelő választ kapni. Ennek a képességnek a megléte vagy hiánya létrehozhat, vagy meghiúsíthat egy üzletkötést, sikerre vihet egy tárgyalást. A jó kérdések átsegíthetnek minket a metanyelvi csapdák okozta nehézségeken is. Kétféle kérdés létezik:

· zárt kérdés: erre 1-2 szavas válaszokat lehet adni (Hol született?). Azért fontosak, mert rábírják a kérdezettet, hogy határozott tényt, állásfoglalást, véleményt mondjon. Azonban folyamatos alkalmazásuk unalmasság teszi a beszélgetést (van?; szokott?; ki?; mikor?; hol?; melyik?; mi?).

· nyitott kérdés: hosszabb válaszadásra ösztönöznek (Miért költözött el onnan?). Egy nyitott kérdés azt is kifejezheti, hogy érdekel a partnerünk (hogyan?; miért?; milyen?; elmondaná?; kifejtené?).

Ha érdekesebbé, elmélyültebbé akarjuk tenni a társalgást célszerű nyitott kérdéseket alkalmazni, megszakítva néha zárt kérdéssel. Aki kérdez, az irányítja a beszélgetést. Ha a beszélgetés, vagy tárgyalás nem abba az irányba halad amerre mi szeretnénk, tegyünk fel kérdéseket. De csak akkor kérdezzünk és olyat, amire valóban hallani akarjuk a választ. Kettős perspektíva fenntartása a kérdések kiválasztásánál: ne csak arra gondoljunk, hogy mi mit szeretnénk mondani, vagy hallani, hanem arra is, hogy a partnerünket mi érdekli. Ez a helyzet az üzleti tárgyalásokra is vonatkozik, hiszen fontos, hogy olyan témában is meghallgassuk partnerünket, ami nem érdekel minket, azért, hogy minket is figyelemmel hallgassanak. A leggyakrabban elkövetett hibák:

· túlságosan nyitott kérdések (Mi újság?; Mesélj vmit!): a kérdezett nem felel, vagy sablonos választ ad.

· ne kezdjünk nehéz kérdésekkel: a partner visszahúzódhat, mert kényelmetlenül érzi magát. Az üzleti életben ennek külön koreográfiája van, amit légkörteremtésnek hívnak.

· előbb kérdezzünk, aztán ellenkezzünk: gyakran megtörténik, hogy olyan véleménnyel találkozunk, amivel nem értünk egyet. Amennyiben tisztázni akarjuk a véleményeltérés okát, először mindig kérdezzük meg, hogy miért az a véleménye, s csak ezután adjunk hangot ellenérveinknek.

Az előzetes készülés, egyben a siker kulcsa. A sikeres tárgyalók, üzletemberek ismerik és használják a kérdések feltevésének és memorizálásának technikáját, így sohasem kerülnek olyan helyzetbe, hogy ne tudnák a számukra megfelelő irányba terelni a beszélgetést. Az optimális kérdés alapelvei:

· a kérdés akkor jó, ha pozitív légkörben hangzik el,

· a kérdést a kérdezettnek értenie kell,

· azokat a kérdéseket, amelyek azt bizonyíthatják, hogy a kérdezett nem tud vmit, ne tegyük fel.

A kérdéseket jellegük szerint is csoportosíthatjuk:

· motivációs kérdés: akkor tehető fel eredményesen, ha a tárgyalás kedvező légkörű. Ezzel a kérdéstípussal a másik fél velünk kapcsolatos érzelmi állapotára kérdezzünk rá, vagy együttes cselekvésre szólítjuk fel.

· innovációs kérdés: a kérdezettet valamilyen tevékenységre ösztönözzük ezzel.

· alternatív kérdés: döntésre késztetjük a partnert. A kérdező által felkínált alternatívák közötti választás sok időt takaríthat meg mindkét fél számára.

· visszaadott kérdés: a szembenálló fél kérdésének elhárítására alkalmazható.

· információs kérdés: ha vmilyen adatot, tényt szeretnénk megtudni. Jól használható, ha a tárgyalás elakadt, mert az információs kérdéssel ismét mozgásba hozhatjuk.

· megerősítő kérdés: alkalmazásával tudjuk rögzíteni és összefoglalni a tárgyalás adott időpontjáig elért eredményeket a félreértések elkerülése érdekében.

· fantomkérdés: lényege, hogy látszólag céltalan. Segítségével azonban közvetetten rákérdezhetünk olyan dologra, amire közvetlenül nem akarunk, de felhasználható a beszélgetés megindítására.

· provokatív kérdés: a motiváló kérdés ellentétje. Használata azért veszélyes, mert érzelmi hatása és negatív töltése együtt visszahúzódóvá teheti a partnert. Akkor célszerű alkalmazni, ha a másik fél gondolkozását akarjuk megváltoztatni.

· szuggesztív kérdés: manipulatív, mert segítségével a kérdező, szándékainak megfelelő irányba terelheti, ill. kényszerítheti a válaszadót.

· igen-kérdés: a tárgyaló fél érzéseit befolyásolja. Az egymást követő „igen” válaszai feszültté teszik a válaszolót, így eredményesen alkalmazható, ha a partnert ki akarjuk billenteni az egyensúlyából, az ellenállását akarjuk megtörni.

A figyelem és aktív hallgatás, mint a kommunikáció hatékonyságát fokozó tényező

Az emberek átlagosan mindössze 25%-át jegyzik meg annak, amit hallanak. Ennek számos oka van:

· lehetetlennek tartjuk a hosszas koncentrálást,

· az átlagos ember kb 100-120 szót mond percenként, míg gondolkodási sebességünk kb 500 szó/perc, ezért gyakran elkalandozunk más dolgok felé,

· nem hangolódunk rá előre a hallgatásra,

· a hallgató felfogása annyira különbözhet a beszélő felfogásától, hogy az infó teljesen más és helytelen értelmezést kap.

Az aktív hallgatás lépései: A üzenetet küld → B fogadja (+ jelentés tisztázása magában) → B visszajelzi, amit megértett, de nem értékeli a hallottakat → A vagy egyetért B interpretációjával, vagy nem , de újra elküldi az üzenetet → a folyamat addig ismétlődik, amíg a két fél kölcsönösen meg nem érti egymást. Van két technika, mely segít minket az aktív hallgatásban: összefoglalás és reflektálás. Összefoglalás: az üzenet tényoldalával foglalkozik és a küldő számára arról ad visszajelzést, hogy a hallgató hogyan értelmezte az infót. Ennek rendszeres időközönként meg kell történnie. Célja a megértés ellenőrzése; a tisztázás lehetőségének felajánlása; jelzés a beszélő számára, hogy hallgatjuk, amit mond; visszajelzést adhatunk a beszélőnek arról, hogy mennire jól fogalmazta meg az üzenetét (Ha jól értem…; Tehát Ön szerint…). Reflektálás: a beszélő azon érzelmeire való reflektálás, amelyeket nyíltan kifejezett vagy nem fejezett ki. Elősegíti számunkra a szituáció és az ember megértését és javítja a komm.s folyamatot (Ön úgy érezte, hogy..; Bizonyára megelégedéssel töltötte el….). Amikor reflektál a hallgató, lényegében úgy működik, mint a beszélő érzelmeinek a tükre, de nem kommentál, és nem értékeli ezeket az érzelmeket. Az aktív hallgatást megfelelően alkalmazva, kedvező eredményeket érhetünk el. Ha azt mutatjuk az emberek számára, hogy készek vagyunk meghallgatni őket, ők is sokkal készségesebben fognak meghallgatni minket. Erősíti a nyitottság és a bizalom légkörét. Segíti a partner ellenállásának leépítését azzal, hogy jobban bevonjuk őt a komm.s folyamatba. Ösztönzi a komm.s folyamat folytatását lés fejlesztését. 

Az aktív hallg. 2 alapszabálya:

1) Minden ember szereti, ha meghallgatják, mert ettől jól és fontosnak érzi magát.

2) A legtöbb embert jobban érdekli az, amit ő mond, mint az, amit mások szeretnének a tudomására hozni.

Két helyzet van, amikor nagyon fontosaz aktív figyelés:

· ha nem vagyunk biztosak abban, hogy értjük, amit a másik mondani akar,

· amikor beszélgető partnerünk egy fontos, vagy érzelmi töltésű üzenetet küld számunkra.

Az aktív figyelés fenntartja a komm.t, mert beszélgetésre bírunk másokat. Mivel nem kritizáljuk gondolataikat és érzéseiket, kellemesebben érzik magukat, többet árulnak el önmagukról, céljaikról. Segít megoldani azt a problémát is, hogy mit tegyünk, ha nincs semmi mondanivalónk. Ha teljes mértékben csak a beszélgető partnerünkre koncentrálunk, sokkal könnyebben jut eszünkbe olyan téma, amelyről érdemes vele beszélgetni. Az aktív figyelés gyakori hibái: 

· visszamondás: sok ember, akinek új az a.f. gyakran, pusztán átfogalmazva megismétli partnere mondatai.

· az érzések figyelmen kívül hagyása, vagy lekicsinylése: sokan nem tulajdonítanak kellő jelentőséget azoknak az érzéseknek, melyekről hallanak. Tévesen azt gondolják, hogy azok az érzések, amelyekről nem vesznek tudomást, majd elmúlnak. Ennek éppen az ellenkezője igaz.

· ne járjunk túlzottan a másik előtt: mivel gondolataink elkalandozhatnak. Ennél csak az a nagyobb hiba, ha félbeszakítjuk, s el is mondjuk neki, hogy mit akart mondani.

A figyelésnek sajátos szabályai az üzleti életre is érvényesek. Itt elsősorban az a célunk, hogy önmagunkat adjuk el, s csak ezután következik a termék, az ötlet, a szolgáltatás. Amikor vmit elszeretnénk adni, az első szeakasz mindig az általános figyelés szakasza. Próbáljunk meg olyan infókat szerezni, amelyek a későbbiekben segítenek megkötni az üzletet. Néhány szabály:

· ha ceruzával a kézben figyelünk, ne jegyzeteljünk folyamatosan, és ne is játszunk vele. A tárgyalás végén, amikor partnerünk már elment, lehetőségünk van részletes jegyzetek elkészítésére is.

· a figyelem színlelése több veszéllyel is jár. Rajtakaphatnak, hogy máshol jár az eszünk, a legegyszerűbben úgy, hogy megkérdeznek tőlünk vmit, s nem tudunk felelni. Fontos infókat szalaszthatunk el.

Az aktív figyelés lényege, hogy odafigyelni másokra és átfogalmazva visszajeleni neki azt, amit a szavaiból megértettünk.

A nem verbális kommunikáció funkciói
A nem verbális jelzések feladata, hogy kiegészítsék, sok esetben helyettesítsék a szóbeli komm.t. Alkalmazásuk sokszor akaratunktól független. Sokszor a titkosság, máskor a nyelvi nehézségek áthidalását szolgálhatja. 5 funkciója van:

1) Társas helyzet kezelése: a komm. során öntudatlanul folyamatos jelzéseket adunk partnerünk felé. Ezek a nem verbális üzenetek, mintegy aláfestik a verbális üzeneteket.

2) Az én bemutatása: a társas kapcsolatok igen lényeges eleme, hogy magunkat mintegy bemutassuk. Különösen nagy szerepe van ennek az új kapcsolatokban, új partnerek között. Az első benyomásnak döntő szerepe van a kapcsolatok későbbi alakulásában.

3) Az érzelmi állapotok komm.ja: az érzelmek közlésére a szóbeli üzenetek nemcsak lassabbak, de sokszor csak körülírással, nem egyszer bizonytalanul fejezhetők ki. Az arckifejezések segítségével küldött üzenetek, pl. mosoly esetén a partner önkéntelenül is hasonló helyzetbe hozza arcizmait és általában nála is jelentkezik az ezzel együtt járó pozitív érzelmi állapot. A hagyományok, a kulturális környezet, az érzelmek komm.ját gyakran korlátozzák, ill. megszabják. Az érzelmi komm. mélyebb rétegeinek a megértéséhez bizonyos beleérző képességre, empátiára van szükség.

4) Az attitűdök komm.ja: sok elemből tevődik össze, vannak hagyományos formái pl. udvari meghajlás, bizonyos körökben és országokban pl. hölgyeknek kézcsók. Vannak olyan attitűdök is, amelyeket csak a beavatottak tudnak értelmezni (legyező-nyelv, virágnyelv).

5) A csatornák ellenőrzése: a társas kapcsolatok során kialakulnak bizonyos szabályok pl., hogy a tárgyalásokon egyszerre lehetőleg csak egy ember beszéljen. Másrészt fontos, hogy a résztvevők milyen sorrendben szólhatnak hozzá a témához. Ez utóbbi esetekben a fontossági, a hatalmi helyzet juttatódik kifejezésre. A csatorna-vezérlés olyan szabályokat is tartalmaz, melyeket etikett néven is szoktak emlegetni. Vannak azonban egyszerű és közismert szabályai is, melyeket az emberek kisgyermek korukban sajátítanak el, másokat a mindennapi társas életből leshetnek el.

A nem verbális kommunikáció főbb elemei

A tekintetek játéka: a szemkontaktus során a figyelem, a félelem, az öröm, a harag tükröződik a tekintetünkben. Gyakorlatilag akaratunktól függetlenül jelentkeznek, ezért nagy valószínűséggel a belső valóságot tükrözik. Ezért az emberek nem szeretik, ha a partnerük napszemüveg mögé rejti a tekintetét. A szemkontaktus jelzései nem szakíthatók el az adott helyzettől, a partnerek közötti konkrét kapcsolattól. A tartósan egybekapcsolt merev tekintet izgalmat, feszültséget kelt és a nevetés a végén, ennek leplezésére, feloldására szolgál. A szemkontaktushoz tartozik a partnerek közötti távolság tartása. Ha a partnerrel, a szemkontaktus vmilyen külső okból megszakad, vagy a távolság túlzottan lecsökken, a beszélgetés is abbamarad. Ezt a jelenséget az intimitás egyensúlyának nevezik. Beszédhang: a beszéd sebessége, a hangszíne és magassága, a hang ereje, a hangsúly és hanglejtés mind, kiegészítő információt ad a szavakkal ki nem fejezett mondanivaló vonatkozásában. Híven tükrözik a partner érzelmi állapotát, de azt is, hogy pl. megértette-e a mondanivalónkat. Testbeszéd: a nem verbális társas kapcsolatokban igen fontos területet képez az arc, a kéz, a kar, a törzs, a láb tartása és mozgása. Segítségükkel, ill. különböző mozdulatok kombinációjával az érzelmeknek, a közléseknek széles skáláját vagyunk képesek kifejezni:

· vállak közé behúzott nyak, fej: zárkózottságot, félelmet, a vereség beismerését jelenti.

· törzstartás: egyenes derék – „ura vagyok a helyzetnek”; görnyedt vagy hátrahúzódó – visszahúzódás; előrehajolás egyenes derékkal – uralkodás, fölény.

· tenyér helyzete: felfelé fordított – őszinte vagyok, nincs takargatni valóm; lefelé fordított – domináns helyzet.

· kinyújtott mutatóujj: dirigálás, magyarázat.

· archoz illesztett kéz: kezünkkel eltakarjuk a szájunkat – őszinteségre utal; orrdörzsölés, szemdörzsölés – leplezett szájőrzés; ujj a szájban, körömrágás – bizonytalanság, riadtság; fejütögetés – feledékenység beismerése, fogadkozás.

· kar-gesztusok: összefont – elzárkózás, tartózkodás, ellenkezés; kezemmel fogom a karomat – visszafogom magam, leplezem a félelmemet; fogom a csuklómat, magam előtt tartok vmit – védekezés, leplezett szorongás, idegesség.

· láb-mozdulatok: egyik láb átvetve a másikon – tartózkodás; az egyik láb majdnem vízszintesen átvetve a másikon – laza viselkedés, vitatkozás, versengés; lábkeresztezés álló helyzetben, összefont karral – zárt testtartás, fenntartásai vannak, védekezés.

· eszközök használata: lovagló ülés – harcias, de védekező magatartás; hátradőlök a széken, lábam keresztben, kezeim kifordított tenyérrel a tarkómon – magabiztosság, dominancia, kihívás.

· érintés és követés: az emberek közötti kapcsolat létrejöttének biztos jele, ha ténylegesen érintem, belekarolok. Ez az optimális feltétele a komm.nak. Ha elfordítom a fejem, keresztülnézek vkin, mindez közömbösséget, esetleg a visszautasítás durva formáját jelenti.

Testmozdulatok, melyek 2, ill. több ember egymáshoz viszonyuló kapcsolatát képesek szavak nélkül kifejezni:

· ha 2 ember egymás szemébe néz és szembefordul egymással, az pozitív jelzés,

· ha a test kifordul, az távozási szándékot jelez,

· nyitott alakzat: ha 2 ember félig vagy egészen kifelé fordulva áll egymás mellett, ezzel készek mások csatlakozását elfogadni.

· ha a 2 szembeforduló fél közé belép egy 3., de ők csak a fejüket fordítják felé, a törzsüket nem, azt jelenti, hogy nem fogadták be.

Ha a verbális és nem verbális magatartás között nincsen összhang, akkor a partnerekben az ellentmondás bizalmatlanságot kelt.

A személyes tér és távolság jelentősége

A komm.s partneremmel való viszony azt mutatja meg, hogy mennyire közelíthetem meg, ill. milyen mélyen hatolhatok be a „felségterületébe”. Az emberek közötti kapcsolatokban nagy szerepe van a térnek és az érintésnek. Az ember térigényét olyan tényezők befolyásolják, mint a kultúra, státusz, szerep. Allan Pease kutatásai szerint 4 különböző zóna van, melyeket az emberek fenntartanak kommunikálás közben:

· intim zóna: 15-45 cm-re a testtől (szerelmünk, családtagjaink, barátaink),

· személyes zóna: 45-120 cm-re a testtől (összejöveteleken, ha jól ismerjük az embereket),

· szociális zóna: 1,5-3,5 m-re a testtől (idegenekkel, tárgyalási helyzetben),

· nyilvános zóna: 3,5 m-en túl (csoporthoz intézett beszéd esetén, szokás emelvényt alkalmazni).

A tér-kapcsolatok szorosan összefüggnek a társadalmi viselkedés íratlan szabályaival, a kulturális konvenciókkal és a különböző országokban és társadalmi csoportokban kialakult viselkedési szokásokkal (déli népek közvetlenebbek, mint az északiak). Ha ezeket a viselkedési szabályokat figyelmen kívül hagyjuk akár tárgyalás, akár utazás során igen kellemetlen perceket szerezhetünk magunknak és másoknak is. Léteznek bizonyos helyválasztási szokások is. Egy előadóteremben az első érkezők leggyakrabban középre ülnek, egy étteremben pedig a fal melletti asztalokat választják. A távolság és a berendezés meghatározásában jó szabály lehet, hogy válasszuk ki azt, ami nekünk is a legkellemesebb. Ha rosszul választunk és emiatt rossz közérzetünk lesz, azt rávetíthetjük a partnerre, ezáltal negatív hatással leszünk a komm.s folyamatra.

A személyes image és benyomáskeltés

A külső képet, azaz amilyennek látnak bennünket az ember személyisége, megjelenése, modora alakítja ki. Emellett van egy belső kép is, amilyennek és látom magamat. Ez a két kép gyakran nem esik egybe, amiből konfliktus helyzet alakulhat ki. Az image kialakítása során az a cél, hogy lehetőség szerint az emberek olyannak lássanak, amilyennek és is szeretném látni magamat. A pozitív image kialakítása a kellemes és korrekt magatartástól, az ápolt külsőtől a kulturált viselkedésig nagyfokú tudatosságot, odafigyelést és sok-sok tanulást feltételez. A nőkről, mint üzletemberekről nehéz eldönteni, hogy partnereikre mivel kívánnak hatni, női mivoltukkal, vagy inkább szakmai felkészültségükkel. A kellemes külső, az elegancia éppen úgy tartozéka a modern üzleti életnek, mint a jó termék és a kedvező ár. Egy üzletasszonyt szolid elegancia és barátságosan tartózkodó magatartás kell, hogy jellemezzen. A gyengébb nem ereje és előnye az empátia, az érzékenység, a jó megfigyelőképesség és némi alkalmazkodni tudás.

Az üzleti életben nagy jelentősége van a sok emberben kialakított, rövid és gyakran felszínes kapcsolatokon alapuló, kellemes benyomáskeltés képességének. A személyes külső megjelenést ún. kulturális szignálnak nevezik. Ebbe az egyénre jellemző környezet, az iroda és berendezése, esetleg a formaruha, a jelvények is beletartoznak. A benyomáskeltés titka, hogy merjük megmutatni magunkat. Természetesen azt, ami az adott helyzetben az elvárható legjobb bennünk, a saját és a partner szempontjából is. Ennek bizonyos szabályai vannak

· nem különbözhetünk jelentősmértékben annak a szerepnek a külső jegyeitől, viselkedésmódjától, amiben fellépünk partnerünk előtt.

· milyen személyiségjegyek válthatják ki s partnerből a rólunk alkotott pozitív képet?

· intelligencia, szakmai felkészültség, határozottság, korrektség, nyitottság és odafigyelés másokra.

· na akarjunk túlzottan tökéletesnek látszani, mert az emberek többsége nem szereti, ha a partner fölényét érzik.

· a rólunk kapott első infók és benyomások a továbbiakban szubjektíven befolyásolhatják a következő találkozás sikerét.

· a környezeti hatások, a konkrét helyzet meghatározzák, hogy mit és hogyan adjunk elő a partnernek.

· a nem verbális komm. eszközeinek használata (mosoly, kellemes gesztusok és hang).

Az első benyomás kialakítására általában igen rövid idő áll rendelkezésre. A partner „felmérésének” sorrendje:

· vizuális benyomás: arc; arcvonások; alak (magasság, forma); tartás; ruházat; láb (szoknyahossz, nadrágforma); cipő.

· audiális benyomás: hangszín (mély – nyugalom, erő; magas vagy éles – izgalom, bizonytalanság, hiszti)

· érintés: kézfogás (barátságos és határozott, lagymatag és gyenge, hideg és izzadó tenyér); ölelés (baráti, bizalmaskodó); hátba veregetés (barátságos vagy lekezelő).

· illatok: ápolt és diszkrét; erős vagy kihívó; kellemetlen.

· benyomáskeltés kiegészítő kellékei: aktatáska; mobiltelefon; névjegy és névjegytartó; irattartó, toll vagy más íróeszköz; propagandaanyag; áruminta.

· viselkedéskultúra: pontosság; köszöntés; megszólítás; helyfoglalás; társalgás; kínálás és sok egyéb.

Az üzleti élet és telefonhasználat

Az emberek a társas kapcsolatok kezdetén igen gyakran először telefonon keresztül érintkeznek. A fő nehézsége abból adódik, hogy úgyszólván, kizárólag verbális üzenetek segítségével komm.unk a partnerrel, legfeljebb a beszédhang nem verbális jelzéseire, mint pl. a behízelgő hang, vagy a kellemes tagolt beszéd, támaszkodhatunk. Telefonon a legfontosabb mozzanatok igen rövid idő alatt mennek végbe, ezek: köszönés; bemutatkozás; megszólítás; partner érdeklődésének felkeltése; beszélgetés céljának vázolása; másik fél várható előnyeinek jelzése; találkozó javasolt időpontjának és a várható időtartamának jelzése; megállapodás a találkozás idejében. Ha a telefonbeszélgetés ismerősök, üzletfelek között kerül sor a bevezető, üdvözlő szakasz a már kialakult kapcsolatok folytatásaként zajlik le. Hasznos, különösen nagyszámú és gyakran változó partnerek esetén, ha saját magunk számára néhány szavas feljegyzést készítünk a legfontosabb partnerek koordinátáiról. Az ilyen feljegyzések későbbiekben felbecsülhetetlen segítséget jelenthetnek a kapcsolat és a komm. folytatásakor. A partnereknek jól esik, hogy emlékeznek rájuk, hogy fontosak a számunkra. Ezáltal ők is nyitottabbak lesznek, és több bizalmat éreznek irányunkban.

A tárgyalások általános jellemzői, a tárgyalási stratégia és taktika

Tárgyalás - két ember, vagy két csoport azért kommunikál egymással, mert:

· azt a látszatot akarják kelteni, hogy megegyezésre törekszenek,

· tisztázni akarják egymás álláspontját,

· megállapodásra akarnak jutni.

Tárgyalunk a hivatalokban, munkahelyünkön, politikai-társadalmi fórumokon, gazdasági-üzleti életben. Tipikus tárgyalási hibák:

· játéknak tekintik, ahol csak nyerni vagy veszíteni lehet,

· érvek és bizonyítékok helyett, megpróbálják kitalálni, melyik félnek van igaza,

· a kemény tárgyalást összetévesztik a másik fél makacsságával,

· nem ismerik fel, amikor a másik fél manipulálja őket,

· a gyengeség jelének tartják a tárgyalás elnapolását,

· nem veszik figyelembe, hogy tárgyalási stílusuk milyen hatást gyakorol a partnerükre.

A sikeres tárgyalás három titka:

· alapos felkészülés: infó a partnerről, hogy ő mit akar,

· szaktudás
· ösztönös megérzés: ezzel vagy rendelkezik vki, vagy nem. A másik fél ki nem mondott szándékának megsejtése nonverbális jelekre ügyelve. A sejtés azonban nem bizonyosság.

3 alapvető tényező (erőkülönbség, érdekkülönbség, kölcsönös függőség) egymáshoz viszonyított arányainak megfelelően, 3 különböző stratégiát lehet alkalmazni:

· küzdelem: ha a két fél érdekei közötti ellentét nagy, de nincs közöttük lényeges hatalmi különbség. Stratégiája a dominancia megszerzésére, az ellenfelek engedelmességre szorítására irányul, ill. egy előnyösebb kiinduló pozíció megszerzésére.

· tárgyalás: az érdekek különböznek, de a megegyezés lehetősége mindkét fél számára előnyökkel járhat, a nem megegyezés pedig hátrányokkal.

· kooperáció: az érdekek és a célok hasonlóak, s közösen nagyobb előnyöket érhetnek el.

A tárgyalások 5 fázisra tagolódnak:

· előkészítő fázis: saját szempontjainkat, a másik fél várható szempontjait, s e 2 függvényében az általunk alkalmazandó stratégiát határozzuk meg.

· az induló pozíció megválasztása: meghatározza mozgásterünket a tárgyaláson.

· felderítés fázisa: igyekszünk kipuhatolni partnerünk szándékait.

· megoldások keresésének fázisa: kölcsönös engedményekkel, a közös érdekek előtérbe helyezésével a mindkét fél számára elfogadható megoldás keresése.

· megállapodás és rögzítése.

Egy szakszerű tárgyaláson egyidejűleg 4 törekvés érvényesül:

· konstruktív légkör megteremtése és fenntartása,

· érdemi eredmény elérése,

· hatalmi egyensúly fenntartása,

· módszertani rugalmasság.

A tárgyalási stratégiák és taktikák megtervezésekor 3 fő elemet kell figyelembe venni: 

1) Vevő igényei és szándékai (7 szakasza van)
-
a vevő szükségleteinek megbecsülése (marketing-politikája; árpolitikája; vevőköre; kereskedelmi szükségletei)

-
tárgyalásának főbb összetevői (ár, mennyiség, szállítás, hitelek stb milyen kombinációját szeretné)

-
koncessziók ktsge, értéke (melyek azok az engedmények, melyek nekünk kis kiadással járnak, a vevő viszont nagyra értékeli őket?)

-
alapállásának felmérése (mennyiben felelnek meg a vevő szándékai a mi szándékainknak?)

-
saját alapállásunk meghatározása (kell-e mindenáron ez az üzlet, vagy csak jó, ha ezt is megkötjük)

· a tárgyalás lefolytatásának megtervezése (érvek az alkuban, hol tárgyaljunk, kivel, és hogyan).

2) Saját céljaink

3) Kialakítható egyensúly a tárgyalási témákkal

A tárgyalónak célszerű írásban megfogalmaznia (a tárgyalásra is magával viheti) a tárgyalás célkitűzéseit, témáit, tempóját, tervezett időtartamát, mert ez segít neki kézben tartani és irányítani a tárgyalás menetét. A tárgyaló tárgyalási készségét jelentősen befolyásolja személyes adottsága. A tárgyalási készség adott, de fejleszthető is.

„Egyezzünk meg!” tárgyalási stratégia – taktika, a tárgyalás szakaszai

Tárgyalni általában azért ülünk le, mert vmiben meg akarunk egyezni. Ráadásul az üzleti életben a saját érdekünk abszolút érvényesítése sohasem sikerül. A megegyezéshez jó légkörre, kölcsönös, megegyezésre törekvő szándékra, harmonikus, kreatív együttműködésre van szükség. A tárgyalásoknak is van koreográfiája, íratlan szabályzata, melyeket fontos ismerni és betartani, hogy a megfelelő taktikákkal, fogásokkal tereljük partnerünket a megállapodás felé. Első szabály a légkörteremtés, mely meghatározza a találkozó hangulatát. A sikeres megegyezéshez kreatív, tárgyszerű légkör kell. Megteremtése csak másodpercekig tart. Ekkor dől el, hogy együttműködésre kész, vagy elhárító lesz-e a megbeszélés. És az is, hogy kié lesz a kezdeményezés, és már ilyenkor infót kaphatunk partnerünk taktikájáról. Ezért fontos, hogy a legelső perceket tudatosan megtervezzük és felhasználjuk a kedvező tárgyalási pozíció megteremtéséhez. A már kialakult légkört nehéz megváltoztatni. Találkozáskor az első benyomásokat a nonverbális üzenetek keltik (testtartás, ruházat, tekintet, arckifejezés, taglejtés, kézszorítás, szagok). De ezek a benyomások nem mindig helyesek, ezért az első benyomásokat óvatosan kezeljük. Törekedjünk arra, hogy barátságos, kiegyensúlyozott, nyugodt ember benyomását keltsük. A beszélgetés semleges témával (vendégünk útja, tv műsor, személyes vonatkozások) kezdjük, és ha lehet ezeket állva mondjuk el. Nyitáskor figyeljük meg a partner tapasztaltságára és szakértelmére (nonverbális jelek alapján), stílusára (az állva folytatott kötetlen beszélgetés során) vonatkozó jegyeket. Aki együttműködésre törekszik közömbös témáról kezd el beszélgetni. Ha azonnal belevág a közepébe, akkor saját előnyének növelését tűzte ki célul. Leülés mozzanat jelzi, hogy kezdődik a tárgyalás. Ez a nyitás periódusa. Ekkor dől el, hogy milyen témák kerülnek szóba, és milyen módon fogjuk megközelíteni a további témákat. Ebben az időszakban alakul ki, hogy ki fogja irányítani a tárgyalást. A tárgyalás 3 dimenzióban megy végbe:

· tartalom: a tárgyalás során megvitatandó és eldöntésre váró témák,

· folyamat: a témák sorrendje,

· személyes interakciók (a légkörteremtés szakaszában lezajlik): „Hogyan viselkedjünk?”.

A gyors és egyértelmű megegyezés úgy érhető el ha szigorúan tartjuk magunkat a következő módszerhez:

· ismertetés: az egyik fél ismerteti az álláspontját,

· kérdés: a másik fél visszakérdez, visszamondja hogy ő mit értett,

· válasz: válaszol a másik fél kérdésére az, aki elkezdte az ismertetést,

· pontosítás: másik fél visszaigazolja, hogy mit ért a válaszon,

· rögzítés: mindkét fél visszaigazolja a másiknak, hogy ugyanazt gondolták és mondták.

Ez mindaddig folytatódik, míg ténylegesen tisztázódik a téma, a terv (téma sorrendje), a tempó, és egyebek. Az irányít, aki először tesz javaslatot a tárgyalás vmely érdemi kérdésének megvitatására. E funkció módszerei:

· osszuk meg a beszéd lehetőségét (azonos idő a beszédre és a meghallgatásra)

· rövid kérdésekre rövid válaszok

· támogassuk partnerünket (kínáljunk megszólalási lehetőséget számára, igen-kérdésekkel ameddig lehet)

· legyünk egyetértésre készek (amíg az ésszerűség engedi).

A tárgyalásoknak 4 alapvető jellemző vonása van:

· tárgyalás menete: felderítés; ajánlattétel; alku; megállapodás és annak rögzítése, hitelesítése

· megközelítés módszere: horizontális (tisztázzuk a téma egészét; eltérések megbeszélése; közelítjük az álláspontokat) és vertikális (ha belekezdünk egy témába, és míg ebben nincs egyetértés, addig nem kezdünk másikat)

· konfrontáció és típusai: követő (egyik fél kijelentését a másik támadja, de nem közli álláspontját, így nehéz a megegyezés) és független (az első fél elmondja a maga kijelentését, a másik fél pontosíttat, ezután elmondja a maga viszont-kijelentését. Most az első fél pontosíttat, s így megy addig, míg vmelyikőjük el nem kezd engedni)

· a figyelem, a tárgyalás intenzitásának hullámzása: a tárgyalásvezető ügyesség kell ahhoz, hogy fenn tudja tartani azt a tempót, ami a tárgyalás sikeréhez szükséges.

A tárgyalás levezetésének szakaszai:

· felderítés levezetése: a két partner előadja álláspontját (fontos, hogy ekkor figyeljünk, pontosítsunk, összegezzünk),

· ajánlattétel és az alku szakaszának levezetése: lépésről lépésre csökkenteni lehet az álláspontok közötti különbséget (összegzés – eddig mire jutottunk; helyzet tisztázása – félreértések elkerülése érdekében; áthidalás – elakad a tárgyalás, mert az egyik fél mindenáron tisztázni akarja a számára fontos témát, ekkor kell áthidalni a problémát, és később visszatérni rá; megegyezés hangsúlyozása – fontos a nyíltság, csak a partner ne éljen vissza vele)

· megegyezés: ha megtörtént, újra egyeztessünk és írjük le, hogy miben állapodtunk meg.

A nehéz tárgyalások sikeres végig viteléhez nem árt, ha rendelkezünk jó fizikai állóképességgel és humorral.

A „Magam előnyére!” tárgyalási stratégia – taktika, a tárgyalás szakaszai

Ezt a stratégiát akkor alkalmazzuk, ha olyan a szituáció, hogy ez a megközelítés kecsegtet a legjobb eredménnyel, vagy, ha a partner viselkedése kényszerít erre, mert ő is ezzel a stratégiával indít. Néhány alapelvet nem árt betartani, pl. ne kerüljön a partner egyértelműen és mindenben hátrányos helyzetbe, és ne éreztessük vele, hogy rosszabbul járt. Mivel a partner elégedettségének mértéke attól függ, hogy hogyan értékeli az általa elért eredményeket, nagyítsuk fel az általunk tett engedményeket. A felkészülés során tisztáznunk kell, hogy miben és milyen előnyre törekszünk. A légkörteremtés fázisában, az üdvözlés után mindjárt a dolgok közepébe vághatunk. A nyitás szakaszában olyan témával kezdjünk, amiben kisebb engedményt tehetünk. Így utána már, a számunkra igazán fontos kérdésben természetszerűnek tűnik, hogy viszonoznia kell az általunk tett engedményeket. A következő szakasz az ajánlattétel és az alku szakasza. Itt dől el, hogy a megkötött üzlet nagyobb mértékben szolgálja a mi érdekünket, mint a partnerét. Az első taktikai lehetőség az indító ajánlat megtétele, mert aki először tesz ajánlatot, az szablya meg a tárgyalás további menetét. Ha eladók vagyunk indítsunk a „még legmagasabb védhető” ajánlattal, ha vevők vagyunk, akkor a „még legalacsonyabb védhető” ajánlattal. Ha megtettük az ajánlatunkat ne indokoljuk meg, hanem provokáljuk ki az ő első ajánlatát is. Ezután kezdődik az alku, amire kellő mennyiségű időt és energiát szükséges fordítani. Végeredménye csak kölcsönös elégedettség, vagy elégedetlenség. Cél a kölcsönös elégedettség, perszer a magunk előnyére. Ha nagyok a különbségek vagy elutasítjuk és felállunk, vagy elfogadjuk és folytatjuk a tárgyalást. Ha folytatjuk a köv. lehetőségekkel élhetünk: új ajánlatot teszünk vagy kérünk; megváltoztatjuk ajánlatunk egyes elemeit; alkalmazzuk az adok-kapok taktikát. Az alkut, számunkra kedvezően az engedmények módszertanával befolyásolhatjuk:

· engedményre engedményt,

· az engedmények tempója azonos legyen,

· az engedményeket előnyünkre kell fordítni, úgy hogy a másik úgy érezze, sikerélményt akartam neki biztosítani,

· minden engedményünket nagy jelentőségűnek kell, hogy tartsák.

Az alku alapelve szerint tartsuk vissza az engedményünket addig, amíg igazán szükségünk lesz rá, és csak engedményért adjunk engedményt. Ha nincs hajlam a kompromisszumra:

· bizonygatnunk kell, hogy egy tisztességes megállapodást akarunk elérni

· a megegyezés érdekében ajánljunk neki másik üzletet, vagy ugyanezt egy kicsit jobb feltételekkel, vagy új lehetőséget

· elmegyünk a szakadék szélére (mindent vagy semmit)

· keressünk egérutat (váltsunk témát)

· kérjünk tárgyalási szünetet (utána újra kezdeni az alkut)

· tárgyalási hangnem változtatása

Az alku folyamatában érezni kell, hogy mikor történik végre megállapodás. Ekkor mindkét félnek meg kell tennie a maga utolsó ajánlatát. A végén történik az egyeztetés és a jegyzőkönyv elkészítése. Stratégiai taktikák:
· kerüljük meg a csapdát: tereljük a vitát olyan témákra, amelyek számunkra nem fontosak, de a partnernek sikerélményt adhat

· meghaladja a hatásköröm: ha trükk, nem szabad lelepleződnie, ha tényleg így van rontja a tárgyaló partner tekintélyét

· héjja-galamb szerepcsere: összeszokottságot igényel a tárgyaláson együtt résztvevőktől. Az egyik eljátssza a rosszat, míg a másik a jót, akivel dűlőre lehet jutni

· kényszerítsük ki az igent
· de miért?: követeljünk állandóan érveket, a végén ténylegesen megtudjuk az igazi indítékot.

„Győzzük le a másikat!” tárgyalási stratégia – taktika, a tárgyalás szakaszai

E módszer veszélyes, ha a cél az, hogy mindenáron győzzünk, és ezt a partnerben is tudatosítani akarom. Mivel oda lesz a partner jóindulata; elveszíthetjük a jövőbeni üzlet lehetőségeit; kiprovokálhatjuk a partner visszacsapását, s lehet hogy ezáltal mi vesztünk; a megadásra kényszerített partnernek nem marad energiája a megegyezéshez. Akkor nem veszélyes, ha kicsi a valószínűsége, hogy még egyszer az életben összekerülünk egymással, vagy ha az egyik fél sokkal erősebb a másiknál. Vannak „harcos” partnerek, akiknél ezen magatartás gyökerei, a legtöbb esetben a személyiségben rejtőznek. Uralkodni akar. Azt hiszi, hogy az erő a legfontosabb. Feladatot akar megoldani, nem érdekli, hogy módszere milyen hatással van a másik emberre. A partner csak egy ellenfél, akit le kell győzni. Céljai és eszközei:

· állandó törekvés, hogy minden egyes lehetséges helyzetből hasznot húzzon,

· minden szakaszban újabb és újabb előnyt akar szerezni,

· minél gyorsabb és erősebb a követelése, annál süketebb a partner véleményére,

· csak a saját előnyei érdeklik.

A tárgyalás menete során a légkörteremtés és a nyitás szakasza legfeljebb formális. Gyorsan az alku szakaszához tereli a tárgyalást. Ezt a szakaszt eluralja, az általa elsőnek kiválasztott témára koncentrál, ebben harcias, kényszerítő eszközöket alkalmaz. A végső megállapodást is ő kényszeríti ki. Győzelemi taktikái:

· Csak én kérdezhetek!: nem hagy időt a visszakérdezésre, ezáltal csak ő kap infókat.

· Először nekem, majd aztán neked : fontos számára, hogy ő kapjon először engedményt.

· Az érzelmek látványos kifejezése: indulatokkal fűtött szavak, nagy és széles gesztusok, nagy hangerő.

· Pókerarc: az előzőek ellentétje, érzelmektől mentes, hűvösen utasít el mindent.

· Folyamatos jegyzőkönyvvezetés: ő diktálja, hogy az ő szándékát tükrözze.

· Az csak nézetegyeztetés volt, nem megállapodás: saját érdekünk, hogy egy ilyen partner esetén, minden tárgyalásról jegyzőkönyv készüljön.

· Irány a főnök: ha nem jut dűlőre partnerével, annak főnökét követeli.

· Kényszerítő taktikák: akkor alkalmazhatja, ha partnere vmilyen ballépést követett el, és ezzel vissza tud élni (megvesztegetés, szexszel való zsarolás).

Ellentaktikák a harcos megfékezésére (nem hagyjuk kibontakozni):

· az első percben elhárítjuk a kérdéseit,

· fenntartunk egy semleges hangulatot,

· nem dőlünk be a tapogatózó kérdéseinek,

· nem hagyjuk, hogy magának követelje a vezetést, azaz vegyük át tőle a harcmező ellenőrzését.

· az adok-kapok harci játék során csak olyan mértékben adjunk, mint ő.

· engedményt csak engedményért cserébe szabad adni.

· indulatos kirohanásoknál abbahagyni a tárgyalást.

· pléhpofa vagy pókerarc taktika

· rendíthetetlen nyugalom,

· nem reagálni érzelmileg, nem kiborulni, s ha nagyon kellemetlen az ilyen partner, többé nem tárgyalunk

Termékbemutató. Felkészülés a termékbemutató sikeres megtartására

Leggyakrabban vásárokon és kiállításokon, szakmai konferenciákon kerül megrendezésre. Előnyei:

· az egy potenciális vevőre jutó ktsgigénye viszonylag alacsony, mivel egyidejűleg sokan vannak jelen

· az infónyújtás széles eszköztárát képesek egyidejűleg felhasználni

· a termék jelenléte és kipróbálhatósága pozitív reakciót vált ki a jelenlévőkből.

Hátrányai:

· alapos felkészülést igényel

· 1-2 negatív bíráló megjegyzés lavinát indíthat el

· hiányzik a másik oldal visszajelzései, ezért menetközben az előadó kevésbé tud alkalmazkodni a hallgatóság igényeihez.

Egy jól sikerült rendezvény nagyobb ismertséget, tekintélyt, ezáltal nagyobb érdeklődést és forgalmat jelenthet a piacon. Mivel a termékbemutató főszereplője a hallgatóság, az ő igényeinek megfelelően kell a bemutatót megtervezni, előkészíteni és levezetni. A befejező (utógondozási) szakaszban kerül sor a konkrét kétoldalú üzleti tárgyalások többségére. Ilyenkor lehet realizálni és továbbfejleszteni az elért sikereket.

A felkészülés első lépése a rendezvény felelősének kijelölése. Feladata a feladatterv összeállítása, ami tartalmazza az egyes napirendeket és az azzal kapcsolatos feladatokat. Ha a bemutató más városban vagy külföldön lesz, meg kell tervezni a stáb utazását és elhelyezését. A feladatok üzemezésénél a rendezvény konkrétan ismert időpontjától visszafelé számlálva állapítsuk meg az egyes feladatokra szánható időt. A stáb kijelölésekor nemcsak a szakmai felkészültséget, hanem az egyéni adottságokat is mérlegeljük. A tárgyi feltételek megteremtése:

· színhely: jól megközelíthető legyen; mérete és berendezése max. kényelmet nyújtson a résztvevőknek

· szolgáltatások és anyagok: katalógusok, prospektusok; áruminták; kapcsolódó programok; ajándékcsomag; frissítők

· ktsgvetés elkészítése
· időpontok egyeztetése
A felkészülésnek humán elemei is vannak. A bemutatók résztvevői részéről már a kezdet kezdetén jelentkezik egy elvárás, melynek alapján rendezvényünket már előre sikeresnek vagy sikertelennek ítélik. Humán tényezők:

· az előadó személyisége: megjelenése, ruházata, arckifejezése, gesztusai

· kapcsolata a résztvevőkkel: lehetőleg folyamatos szemkapcsolatot hozzon létre, folyamatos beszéd

· hallás: a beszéd legyen hangos, érthető, tagolt és világos; kerüljük az idegen szavakat; időnként beszéd közben tartsunk kis szüneteket (3-4 mp-ig)

· szünetek előadások között: hosszabb lélegzetű előadások közé célszerű rövidebb szüneteket beiktatni

Az előadó felkészülése: célja a cég meghatározott termékének megismertetése és eladása. Fontos, hogy mindig a hallgatóság szemszögéből közelítse meg a feladatot. A hallgatóság szempontjai, hogy tiszteljék, fontosnak érezze magát, érdekeit tekintetbe vegyék, származzon előnye az ajánlatból, kiszűrje a csapdákat, majd az előadás végén a számára legjobb döntést hozza (elfogadja, vagy nem az ajánlatot). Az előadó, ha nem a saját, hanem a hallgatóság céljairól beszél, könnyebben felkeltheti a téma iránt az érdeklődést. Az előadásokat hármas tagolódásban kell megszerkeszteni:

· bevezetés: figyelemfelkeltés → kapcsolatteremtés → a téma bejelentése

· tárgyalás: a téma részletes ismertetése → javaslatok, ötletek → érvek, bizonyítékok felsorolás, a vizuális eszközök felhasználásával → a hallgatóság kifogásaira adott magyarázatok

· befejezés: téma összefoglalása → az elmondott javaslatok összegzése → buzdítás a cselekvésre → zárszó és további kötelezettségek vállalása.

Az ilyen felépítésű előadás haszna, az érthetőség, a témaismétlések által rögzülnek a hallottak, az előadó megzavarása esetén is könnyen tudja ott folytatni, ahol abbahagyta. Nagy segítség a felkészülésben a beszéd megírása. Ha a téma bonyolult, akkor írjuk meg az egész előadást. Másoljuk ki belőle a kulcsszavakat áttekinthetően, szakaszokra bontva. Mindezt A/5-ös, vagy ennél kisebb lapra. Gyakoroljuk be, de az előadásra ne vigyük magunkkal.

Az előadás

Bevezető - Az első és legfontosabba feladat a hallgatóság figyelmének felkeltése. Az első néhány másodpercben dől el, hogy sikerül vagy sem. Nagyon fontos a megjelenésünk és a viselkedésünk. Beszéljünk hangosabban mint szoktunk, hangunknak bátornak, magabiztosnak kell tűnnie. Néhány módszer:

· hangulatos bevezetés: nagy szerepe van itt a humornak,

· rövidke történet (némi tanulsággal): az általunk tapasztalt, a témához kapcsolódó történet hitelt adhat szavainknak,

· mini-dráma: a teremben zsibongó közönség figyelmének felkeltésére felboríthatunk egy széket, vagy nagy csattanással elejthetünk vmit.

· kezdés komolyan
A kapcsolatteremtés érdekében éreztetni kell a hallgatósággal, hogy fontosak a számunkra (Köszönöm, hogy a rossz idő ellenére eljöttek…). Finoman érzékeltethetjük, hogy szakmai múlt áll mögöttünk (Sok régi kollégámat üdvözölhetem Önök között…). A téma bejelentése akkor jó, ha a hallgatóság igényei szerint fogalmazzuk meg (környezetre vagy munkaerőpiacra stb hivatkozva).

Középső tárgyalási szakasz – Az ajánlatok részletes kifejtése során először célszerű hangsúlyoznunk a hallgatóság igényét, és azt mi hogyan javasoljuk általunk kielégíteni. Másodszor hangsúlyozzuk saját ötletünket, s bemutatjuk, hogy miként szolgálja ez az ő érdekeiket. Érthető nyelven és stílusban beszéljünk. Használjunk hasonlatokat és vizuális-, esetleg hanganyagokat a jobb megértés elősegítésére. A vizuális eszközöknél lényeges a méretük, jól láthatók legyenek, kevés szöveget tartalmazzanak, legyen színes és áttekinthető. Szemléltető anyagokat, mintákat előadás közben ne osszunk szét, mert megszakíthatja az előadás ívét. Ha előadásunk több kérdést tartalmaz, akkor mielőtt az egyikről rátérnénk a másikra, foglaljuk össze a lényeget röviden, és kérdezzünk rá, hogy van-e vkinek vmilyen ellenvetése. Az adott téma kidolgozása során az előadást úgy építettük fel, hogy meggyőzzük, a hallgatóságot. A felsorolt egyik előnyből logikai úton vezessük le a következőt. A lehetséges ellenvetéseket próbáljuk meg előadásunkban megválaszolni. Ezzel tárgyilagosságunka és felkészültségünket is bizonyítjuk. Az előadás mellett sor kerülhet egyes tárgyak bemutatására is. A bemutatóban vonjuk be a résztvevőket is. A lényeg, hogy a bemutatott tárgynak az előnyös tulajdonságai kerüljenek felszínre és erről a közönség saját maga győződjön meg. Már az előadás elkészítése előtt fel kell készülnünk a várható kifogásokra, s az ezekre adandó választ bele kell szőni az előadásba. Ha vki az előadás alatt teszi szóvá kifogását, elvárja, hogy elismerjék annak jogosságát, s választ is kapjon rá. Ha a felszólalás során csupán részigazság merül fel, udvariasan mutassunk rá, hogy félreértésből származik a kétely. De ismerjük el belőle, ami elismerhető. Ügyes fogalmazással csökkenthető a kifogás súlya. Konkrét kérdésre konkrét választ adjunk. Ha a kérdező felkészületlen, vagy rosszindulatú, ne tegyük nevetségessé, hanem kérdezzünk vissza. Ebből a többi résztvevő számára ki fog derülni a kérdező indítéka vagy felkészületlensége. A bemutató sikere érdekében ne hagyjunk megválaszolatlan kérdéseket és kétségeket. A hallgatóság figyelmének fenntartása igen fontos és nehéz dolog, mert sokszor hiszik azt, hogy ők már mindent tudnak. Ennek eszközei:

· hanghordozás, a gesztusok,

· poénok és történetek,

· vizuális eszközök,

· szünet és büfé.

Előadás közben gyakran mosolyogjunk, szemkontaktus a hallgatósággal, egy helyben kell állni, ne tartsunk felolvasást, vagy kioktatást. Ha már nincs újabb mondanivalónk, ne húzzuk az időt, hamarabb is befejezhetjük.

Befejező szakasz – A közönség elvárja, hogy a befejezés frappáns legyen, s vmilyen cselekvésre ösztönözzön. Ez a nagy összegzés pillanata, amikor minden szálat összefogva, ügyesen visszautalva az eddigi események sikeres momentumaira, a legnagyobb hatást lehet elérni. Soha se fejezzük be általánosságokkal. Tegyünk fel közvetlen kérdéseket:

· meggyőztük-e őket?

· szükségünk van az azonnali állásfoglalásukra azért, hogy tudjuk hány érdekelttel számolhatunk; milyen volumenű gyártásra rendezkedjünk be; az általunk javasolt változatok közül melyik előnyösebb nekik.

Fontos, hogy a hallgató legyen meggyőződve arról, hogy ha mellettünk dönt, jól dönt.

Az értekezlet. Az értekezlet típusai
Csak akkor hívjunk össze értekezletet, ha válaszolni tudunk a „Mit szeretnénk megoldani?” kérdésre. Nincs szükség rá, ha csak úgy hetente szoktunk tartani, vagy nincs jelent akitől függ a döntés stb. Kell, ha a lehető leggyorsabban szeretnénk az infót eljuttatni a munkatársainkhoz, különböző nézőpontokra vagyunk kíváncsiak, szükség van az együttműködés kialakítására. Négy alap funkciója van, ahol minden funkció egy értekezlettípus: 

· hírek, infók közlése és cseréje

· eszmecsere, kérdésfeltevés

· problémamegoldás

· döntés hozatal.

Beszámoló típusú értekezlet: tartás akkor szükséges, ha ismertetni kívánjuk a váll. új politikáját, el akarjuk magyarázni a felsőbb vezetés döntései mögött meghúzódó okokat, vagy egyszerűen tájékoztatni kívánjuk munkatársainkat vmilyen fontos fejleményről. Az értekezlet központi szereplője az infókat adó személy. Ha rosszhírt is kell közölni, jobb, ha már az elején túl esünk rajta. A kényes kérdéseket nyíltsággal és őszinteséggel kell kezelni. Soha sem szabad hazudni. A cél itt is a megértetés, ezért hiba a megértést természetesnek venni. Ha az előadás végén nem hangzik el kérdés, kérdezzünk mi, s ezáltal megtudhatjuk, hogy mindenki számára érthető-e, amit elmondtunk. Eszmecsere típ. ért.: amelyen az adatok, elképzelések, tervek megbeszélése áll a középpontban. Az ilyen értekezleten arra kell a résztvevőket rábírni, hogy minél több nézőpontot, ötletet vessenek fel. Problémamegoldó típ. ért.: cél a legtöbb elismerést kapott ötletet kidolgozni. Az értekezlet megkezdése előtt tisztázni kell, hogy minden résztvevő egyetért abban, hogy probléma van, és azt meg kell oldani. Az ért. vezetőjének írásos anyaggal kell felkészülnie, s azt jó előre el kell juttatnia a résztvevőknek. Az írásos anyagban írjuk le röviden mi is a probléma. Ismertessük az eddigi erőfeszítéseket a megoldásra. Közöljünk háttérinfót, amit segíti a probl. megértését. Ismertessük a külső körülményeket, amelyek akadályozhatják a megoldást, vmint azt, hogy eddig milyen következményekkel járt a probl. Az értekezlet elején ismertetni kell a problémát, hátha nem mindenki értelmezte azonosan a leírtakat. Az értekezleten a probl. okaival kell foglalkozni. Ha sikerült leásni a gyökerekhez, jöhetnek az ötletek a megoldásra. Sohasem szabad minősíteni az ötleteket. Majd következik az ötletek felülvizsgálata, és a legéletrevalóbbakat lehet kidolgozni. Ha jó az ért., akkor egyetértéssel kell végződnie. A félreértések elkerülése érdekében a megoldást jegyezzük le. Döntéshozó típ. ért.: hasonlít a problémamegoldóra. A különbség abból adódik, hogy a megszületett döntés minden esetben másokra (is) vonatkozik, nem csak az ért. résztvevőire. Az ért. lényege a javaslatok megvitatása, a döntési alternatívák közül a legmegfelelőbb kiválasztása.

Felkészülés az értekezletre. Az értekezlet szereplői
A témára vonatkozó tervezés a napirend, melynek első pontja az értekezleten elérendő cél meghatározása. Ha szükségesnek tartjuk azt, hogy a résztvevők előre felkészüljenek 1-1 kérdésre, akkor az ért. előtt 1-2 héttel el kell küldeni minden meghívottnak a napirendet. Az ért. legkevésbé tervezhető tényezője az ember. A jelenlévők reagálásait nem tudjuk előre kiszámítani. Ezért célszerű minél kevesebb embert meghívni. A hatékonyság tervezése kapcsán fontos, hogy a vezető jól ismerje az ért. témáját, a résztvevőkről rendelkezésre álló infók alapján reálisan tudja megítélni, mi az a munkamennyiség, ami elvégezhető az ért.en. Az időpont tervezésénél a résztvevők igényeit kell elsősorban figyelembe venni. M.o.-on az ért.eket általában munkaidőben tartják, ezért fokozottabban kell figyelni az ért. hatékonyságára, hiszen a feleslegesen eltöltött idő a munkaidőt rabolja. A környezet megtervezésekor szükség van a résztvevők számának ismeretére, tudni kell, hogy hivatalos vagy baráti jellegű lesz-e a megbeszélés és lesz-e vmilyen segédeszköz, vmint, hogy meddig fog tartani. A végleges napirendet feltétlenül el kell juttatni minden résztvevőnek, hogy ők is felkészülhessenek a munkára. Az ért.en résztvevők különböző típusú emberek, és a velük való érintkezésnek is megvannak a típusai:

	Típus
	Miről ismerjük fel?
	Mit tehetünk?
	Mit ne tegyünk?

	Uralkodó
	ha egyszer szót kap, soha nem akarja befejezni; megmondja, hogy mit kell tennünk
	megjegyzéseinket az egész csoportnak címezzük, így más is esélyt kap a megszólalásra
	sohase bocsátkozzunk személyes harcba

	Hallgatag
	sosem szólal meg
	próbáljunk úgy kérdezni, hogy először ne kelljen sokat és egyfolytában beszélnie
	sose hozzuk zavarba

	Mókamester
	mindig van egy aktuális vicce, története; ő az aki a legjobban tönkre teheti az ért.et
	tapintatosan közöljük vele, hogy a sztorik, bár ideillőnek látszanak mégsem az ért.en a helyük
	ne támadjunk neki gúnyosan vagy élesen

	Izgi
	lelkiismeretes, előre felkészül a mondókájára, de az utolsó pillanatban lámpalázas lesz
	bátorítsuk bólogatással, mosollyal; legyünk türelmesek vele
	ne szakítsuk félbe, még segítő szándékkal sem

	Bólintó
	az előtte felszólaló főnök odaadó híve; a főnök után azonnal felpattan és elkezd helyeselni
	ne hagyjuk túlzottan kibontakozni
	direkt módon ne szégyenítsük meg, mert a főnök magára veheti

	Zűrös
	mikor felszólal kiderül, hogy nincs otthon a témában, de ötletei vannak a változtatásra
	kérdezzünk rá, hogy pontosan mit is akar, leleplezve ezzel hiányosságait
	ne kezdjünk el vele vitatkozni, hiszen láthatólag nem készült fel az ért.re


